Rainbows and Unicorns Vin Rosé, Domaine Calmette, 2024
I glasset står vinen med en smuk fuchsia-rosa farve. Duften er intens og indbydende med jordbær, hindbær, violette sliknoter og et strejf af abrikos. Smagen er frisk og levende med en saftig frugtprofil, rund midte og en let vinøs struktur, der giver mere dybde end klassisk rosé. Det er ikke en rosé, der bare skal slukke tørst – det er en rosé, der har personlighed. Server den let afkølet til salater, grillet fisk, charcuteri, sommerretter eller bare som et glas i solen. ###SPLIT### I glasset står vinen med en smuk fuchsia-rosa farve. Duften er intens og indbydende med jordbær, hindbær, violette sliknoter og et strejf af abrikos. Smagen er frisk og levende med en saftig frugtprofil, rund midte og en let vinøs struktur, der giver mere dybde end klassisk rosé. Det er ikke en rosé, der bare skal slukke tørst – det er en rosé, der har personlighed. Server den let afkølet til salater, grillet fisk, charcuteri, sommerretter eller bare som et glas i solen. Rainbows and Unicorns er lavet på 100 % Malbec fra flere parceller i Sauzet, med vinstokke mellem 8 og 46 år gamle. Markerne ligger på mere frugtbare ler- og kalkstensjorde end i Trespoux, hvilende på kalkstensundergrund, hvilket giver en mere rund og generøs frugtprofil i vinen. Dyrkningen er økologisk certificeret med stor respekt for naturens rytme. Der arbejdes med manuel beskæring, skånsom udtynding og minimal indgriben i marken, suppleret af biodynamiske præparater og naturlige planteudtræk i stedet for kemiske løsninger. Høsten foregår i hånden, og druerne presses meget nænsomt i en fire timers direkte presning, hvor kun den fineste del af mosten – det såkaldte “heart of the press” – bruges til cuvéen. Det giver en rosé med både renhed og karakter. Efter gæring lagres vinen på bærmen i ståltank og en mindre andel brugt fad uden tilsatte sulfitter, før den tappes ufiltreret med et meget lavt svovlniveau. Om Domaine Calmette Domaine La Calmette blev grundlagt af Maya Sallée og Nicolas Fernandez, som efter erfaring fra nogle af verdens mest anerkendte vingårde – blandt andet i Bordeaux, Uruguay, New Zealand og Mexico – vendte hjem for at vise, hvad Cahors også kan være. På de kalkrige højdedrag omkring Trespotz dyrker de deres marker økologisk med inspiration fra biodynamikken og arbejder med minimal indgriben i kælderen. Resultatet er vine med lav alkohol, stor præcision og en bemærkelsesværdig balance mellem frugt, friskhed og terroir. La Calmette regnes i dag blandt de mest spændende producenter i den nye generation af Cahors. Vin: Rainbows and Unicorns Producent: Domaine Calmette Druer: Malbec Region: Cahors Land: Frankrig Alkohol: 12,5% Indhold: 75 cl Type: Rosé Dyrkningsmetode: Økologisk Ingredienser: Druer, Sulfitter Næringsindhold: 302 kJ / 73 kcal pr. 100 ml.